**Správa**

**o výchovno-vzdelávacej činnosti, jej výsledkoch a podmienkach za školský rok 2018/2019**

**Podľa vyhlášky Ministerstva Školstva SR 9/2006 Z.z.**

***§ 2. ods. 1 a***

**Základné identifikačné údaje**

|  |  |
| --- | --- |
| **Názov školy** | Materská škola |
| **Adresa školy** | Školská 160/3, 076 43 Čierna nad Tisou |
| **Telefón** | +421 56 6350 489 |
| **E-mail** | ms.ciernanadtisou@gmail.com |
| **WWW stránka** | materskaskolacnt.edupage.org |
| **Zriaďovateľ** | Mesto Čierna nad Tisou |

**Vedúci zamestnanci školy**

|  |  |  |  |
| --- | --- | --- | --- |
|  | **Priezvisko, meno** | **Telefón** | **e-mail** |
| **Riaditeľ** | Kovácsová Eleonóra | 0915049101 | ms.ciernanadtisou@gmail.com |
| **ZRŠ** | Ing. Szabóová Anita |  |  |
| **ZRŠ** | Katrinčáková Kitti |  |  |
| **ZRŠ** | Ballóková Annamária |  |  |
| **ZRŠ** | Lukácsová Zuzana |  |  |
| **ZRŠ** | Vargová Andrea |  |  |

**Rada školy**

|  |  |  |
| --- | --- | --- |
|  | **Titl., priezvisko, meno** | **Kontakt** |
| **predseda** | Bc. Olivia Kovácsová |  |
| **pedagogickí zamestnanci** | Magdaléna Czetőová |  |
|  |  |  |
|  |  |  |
| **ostatní zamestnanci** | Ing. Iveta Szűcsová |  |
|  |  |  |
| **zástupcovia rodičov** | Mgr. Katarína Brázdová |  |
|  | Štefan Ballók |  |
|  |  |  |
|  |  |  |
| **zástupca zriaďovateľa** | Zuzana Nagyová |  |
| **iní** | Ján Kovács |  |

**Poradné orgány školy**

Pedagogická rada zložená z pedagogického kolektívu, ktorá sa zišla šesťkrát a prejednávala plnenie úloh z ročného plánu, aktuálne témy výchovno-vzdelávacej činnosti, spoluprácu s rodičmi, rôzne školské aktivity.

Rodičovské združenie školy pozostáva z rodičov. Bolo raz celoškolské združenie, výbor ZRŠ sa zišiel dvakrát. Členovia výboru nakúpili darčeky a hračky deťom na Vianoce a na Deň detí. Na záver roka boli predškolákom zakúpená látka na batôžteky, školské potreby do batôžka a každý absolvent predprimárneho vzdelávania dostal k osvedčeniu aj farebný balón.

Poradné orgány sa schádzajú podľa potreby a stanovených termínov.

***§ 2. ods. 1 b***

**Údaje o počte žiakov**

Počet tried: **3**

Počet zapísaných detí: **60**

z toho integrované: **1**

Odklad školskej dochádzky: **1**

Počet detí hmotnej núdze:**8**

Priemerná dochádzka detí v školskom roku 2018/2019:**39**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník:** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **počet tried** | 1 | 1 | 1 | 0 | 0 | 0 | 0 | 0 | 0 | 3 |
| **počet žiakov** | 18 | 20 | 22 | 0 | 0 | 0 | 0 | 0 | 0 | 60 |
| **z toho ŠVVP** |  |  |  |  |  |  |  |  |  |  |
| **z toho v ŠKD** |  |  | 1 |  |  |  |  |  |  | 1 |

***§ 2. ods. 1 c***

**Zapísaní žiaci**

V školskom roku 2018/2019 bolo do 1. ročníka ZŠ zapísaných **20 detí**. Z toho bolo do ZŠ s vyučovacím jazykom slovenským v Čiernej nad Tisou 16. Do ZŠ s VJM Čierna nad Tisou sa zapísali dve detí, do ZŠ Biel bolo zapísané jedno dieťa. Dieťa sluchovo postihnuté je zapísané do špeciálnej školy.

***§ 2. ods. 1 d***

**Úspešnosť žiakov**

**Údaje o výsledkoch hodnotenia podľa poskytovaného stupňa výchovy a vzdelávania:**

V školskom roku 2018/2019 sme prevádzali výchovno-vzdelávaciu činnosť podľa inovovaného ŠVP a nami vypracovaného Školského vzdelávacieho programu pre našu MŠ s názvom: ***Cesta za poznaním.***

V tomto ŠkVP sme si vymedzili vlastné ciele a poslanie výchovy a vzdelávania. Stanovili sme si aj vlastné zameranie školy, teda pohybom k zdraviu a chránime našu zem a podľa toho sme si naplánovali aj týždenné témy.

Učebnými osnovami MŠ boli vzdelávacie štandardy jednotlivých vzdelávacích oblastí ŠVP podľa zákona č. 1188/2015 Z. z. § 9 ods. 6. Učivo bolo rozdelené do štyroch tematických celkov kooperujúcich s ročnými obdobiami. Témy boli rozdelené: Jeseň pani bohatá, Zimné tajomstvá, Jarné radovánky, Farebné pozdravy leta. Tieto obsahové celky sa naďalej delili na týždenné témy a vytvorili sme aj podtémy, ktoré sa neviazali k ročným obdobiam.

Podľa inovovaného ŠVP je rozpracovaných 7 vzdelávacích oblastí.

**Vzdelávacia oblasť: Jazyk a komunikácia**

Hlavným cieľom tejto oblasti je rozvinutie komunikačných schopností detí vo všetkých jazykových rovinách a nadobúdanie skúseností s rôznymi formami písanej reči.

V rozhovoroch, rôznych činnostiach a edukačných hrách a činnostiach si deti osvojovali správny rečový prejav, rozširovali si slovnú zásobu, rozvíjali gramatickú stavbu reči.

Nedostatky:

- väčšina detí má problémy s nesprávnou výslovnosťou (niektoré hlásky),

- veľa detí pochádza z maďarsky hovoriacich rodín, preto je ich slovná zásoba minimálna a len v prostredí MŠ sa rozvíja,

- z tejto skutočnosti vyplýva ja fakt, že deti sa nevedia súvisle vyjadrovať v štátnom jazyku.

**Vzdelávacia oblasť: Matematika a práca s informáciami**

Hlavným cieľom tejto oblasti je rozvíjať matematické myslenie a kompetencie dieťaťa ako jeho logické myslenie.

Deti si vo veku primeraných hrách a aktivitách rozvíjali základy riešenia problémov, základy tvorivého myslenia, spoznávali základné priestorové vzťahy, porovnávali, triedili a usporadúvali predmety podľa určitých kritérií.

Nedostatky:

- väčšina detí má ťažkosti s jednoduchými číselnými operáciami (pridávanie, odoberanie),

- mýlia sa pri určovaní polôh objektov,

- vyskytujú sa aj problémy s logickým riešením úloh.

**Vzdelávacia oblasť: Človek a príroda**

Hlavným cieľom tejto oblasti je počiatočný rozvoj prírodovednej gramotnosti.

Deti počas hier a edukačných činností určovali ročné obdobia, rozlišovali stromy, rastliny, ovocie a zeleninu. Rozlišovali zvieratá, druhy zvierat. Pomenovávali časti ľudského tela a funkcie jednotlivých orgánov. Na základe svojich skúsenosti opisovali rozdiel medzi zdravím a chorobou.

Nedostatky:

- keďže deti majú problém s vyjadrovaním v štátnom jazyku mnohokrát len preto sa nevedia zapájať do rozhovoru, ťažko chápu súvislosti, nehľadajú vlastné riešenie.

**Vzdelávacia oblasť: Človek a spoločnosť**

Hlavným cieľom tejto oblasti je viesť deti k základnej orientácií v blízkom spoločenskom prostredí a rozvíjať prosociálne správanie.

Orientovali sa v blízkosti MŠ, opisovali známe trasy v okolí MŠ, vedeli svoje meno, adresu bydliska, vymenovali členov svojej rodiny, popri používania pravidiel triedy používali čarovné slová pri každodenných činnostiach, učili sa nenásilne riešiť konflikt, podeliť sa v kolektíve.

Nedostatky:

- deti majú problém s časovými pojmami, niektoré deti sú menej spoločenské, ťažko sa vedia podeliť s hračkami, niektoré deti sú menej ohľaduplné voči ostatným rovesníkom.

**Vzdelávacia oblasť: Človek a svet práce**

Hlavným cieľom oblasti je uzatváranie a rozvíjanie zručností detí, ktoré sú potrebné na zvládnutie úkonov bežného života aj grafomotorických zručností.

Deti počas roka spoznávali rôzne materiály, opisovali jednoduché technológie výroby predmetov, spoznávali remeslá, pracovné profesie.

Nedostatky:

- deti nie sú zvyknuté za sebou upratovať, čo sa potom odzrkadľuje aj v triede,

- niektoré deti majú problém s technikou strihania, s držaním nožníc,

- nevedia modelovať podľa zadania témy, chýba deťom tvorivosť.

**Vzdelávacia oblasť: Umenie a kultúra - HV a VV**

Hlavným cieľom je rozvíjať elementárne hudobné schopností, zručností a návyky detí. Rozvíjať výtvarné vyjadrovacie schopností, fantáziu a tvorivosť detí.

Učili sa texty piesní, rytmizovali, imitovali tanec, prezentovali sa pred skupinou ľudí. Počas roka veľa kreslili, maľovali rozmanitými technikami.

Nedostatky:

- nevyužívajú celú plochu papiera, nevedia opísať obsah kresby,

- niektoré deti majú problém s imitáciou tanečných krokov.

**Vzdelávacia oblasť: Zdravie a pohyb**

Hlavným cieľom tejto oblasti je získavať základné informácie súvisiace so zdravím a viesť k zdokonaľovaniu pohybových schopností a zručností detí.

Identifikovali, čo je zdravie, čo je choroba, rozlišovali zdravé a nezdravé potraviny, pohybové aktivity vykonávali denne, dodržiavali pravidlá pohybových hier, liezli, skákali, behali formou hier.

Nedostatky:

- vyžadujú si pomoc pri obliekaní, nevedia zapínať a rozopínať gombíky, nevedia viazať šnúrky (ani predškoláci).

Napriek menším nedostatkom hlavný cieľ bol splnený, predškoláci boli pripravený na úspešný vstup do ZŠ. Ďalší cieľ, ktorý sa týkal adaptácie na MŠ, bol taktiež splnený. Pri plánovaní edukačných procesov sme výchovno-vzdelávacie ciele operacionalizovali podľa vekových osobitostí detí, brali sme do úvahy aj jedinečnosť a nadanie detí.

Podľa § 18 ods. 2 písm. a) školského zákonu č. 245/2008 Z. z. v školskom roku 2018/2019 dostali 5 - 6 ročné deti doklad o získanom stupni vzdelania - Osvedčenie o absolvovaní predprimárneho vzdelávania.

Podľa triednych hodnotiacich správ o výsledkoch výchovno-vzdelávacieho procesu, na základe hospitácií, pozorovania a aktivít v jednotlivých vekových kategóriách, konštatujem, že úlohy vytýčené na školský rok 2018/2019 boli všetky splnené.

***§ 2. ods. 1 g***

**Zamestnanci**

Pracovný pomer

|  |  |  |  |  |
| --- | --- | --- | --- | --- |
| **Pracovný pomer** | **Počet pedag. prac.** | **Počet nepedag. prac.** | **Počet úväzkov pedag. prac.** | **Počet úväzkov nepedag. prac.** |
| **TPP** | 6 | 3 | 6 | 3 |
| **DPP** |  |  |  |  |
| **Znížený úväzok** |  |  |  |  |
| **ZPS** |  |  |  |  |
| **Na dohodu** |  |  |  |  |

**Kvalifikovanosť pedagogických pracovníkov**

|  |  |  |  |
| --- | --- | --- | --- |
| **počet** | **nekvalifikovaných** | **kvalifikovaných** | **spolu** |
| **učiteľov** |  | 6 | 6 |
| **vychovávateľov** |  |  |  |
| **asistentov učiteľa** |  |  |  |
|  |  |  |  |
| **spolu** |  | 6 | 6 |

***§ 2. ods. 1 h***

**Vzdelávanie zamestnancov**

|  |  |  |
| --- | --- | --- |
| **Ďalšie vzdelávanie** | **Počet absolventov** | **Počet študujúcich** |
| **Aktualizačné vzdelávanie** | 2 | 2 |
| **Funkčné inovačné štúdium** | 1 | 1 |

**Aktivity a prezentácia na verejnosti**

**Údaje o aktivitách a prezentáciách materskej školy:**

- Poznávacie vychádzky do blízkeho okolia

- Aktivity na deň ústneho zdravia

- Zber a výstava jesenných plodov

- Týždeň ovocia a zeleniny

- Deň materských škôl (aktivita s rodičmi - vyrezávanie z tekvíc)

- Deň strašidiel

- Adventné sviatky v spojení s Mikulášom

- Fašiangový karneval s ujom Ľubom

- Mesiac knihy - návšteva školskej knižnice

- Literárna súťaž "Mám básničku na jazýčku"

- Veľká noc

- Deň zeme - environmentálny program (záhradkárske práce)

- Slávnostný zápis do 1. ročníka ZŠ

- Beseda s učiteľkou 1. ročníka ZŠ

- Fotenie detí na koniec roka a na tablo predškolákov

- Stavanie mája na dvore MŠ

- Deň matiek, príprava a realizácia kultúrneho programu s darčekom

- Deň otvorených dverí - zápis do MŠ

- Detský koncert žiakov ZUŠ pre detí MŠ

- Rozlúčková slávnosť predškolákov: Lúčime sa

***§ 2. ods. 1 j***

**Projekty**

Projekty, do ktorých je škola zapojená, ich zameranie, stručná charakteristika

A) Dlhodobé

B) Krátkodobé

C) V školskom roku 2018/2019 boli školou vypracované projekty: Evička nám ochorela, Národný projekt: Digipédia.

**Odporúčania pre ďalší rozvoj materskej školy:**

Pokračovať v osvedčených projektoch.

Zvyšovať odbornosť pedagogických pracovníkov účasťou na odborných seminároch, školeniach. Vzdelávať sa aj pomocou internetových odborných stránok, vzájomnými radami a spoluprácou s inými MŠ. Každoročne absolvovať psychologický tréning v spolupráci s CPPPaP Trebišov.

***§ 2. ods. 1 l***

**Materiálno-technické podmienky**

**Oblasti v ktorých materská škola dosahuje dobré výsledky a nedostatky:**

**Silné stránky:**

- Odbornosť a kvalifikovanosť učiteliek

- Vhodné podmienky na realizáciu výchovno-vzdelávacieho procesu

- Vydarené a prosperujúce aktivity

- Dobrá spolupráca so zriaďovateľom a ostatnými subjektmi

- Dostatok učebných pomôcok, didaktickej techniky, všetky triedy majú interaktívnu tabuľu

- Kreativita a iniciatíva pedagogických zamestnancov

- Krúžková činnosť podľa záujmu rodičov a detí

**Slabé stránky:**

- Nepravidelná dochádzka detí do materskej školy, veľká chorobnosť detí

- Nedostatky u detí pri používaní slovenského jazyka v komunikácii

- Neochota rodičov zapájať sa do diania a aktivít v MŠ

- Nezáujem a neochota podnikateľských subjektov o spoluprácu a pomoc

**Údaje o priestorových a materiálnych podmienkach materskej školy:**

**Pozitíva:**

- Primerané vykurovanie priestorov

- Interiér stále esteticky dotváraný učiteľkami

- Bezpečný vlastný trávnatý školský dvor vybavený detským dreveným náčiním

- Dobrá tepelná izolácia tried (po výmene okien)

- Nákup nového detského nábytku vo všetkých triedach

- Nákup nových šatňových skriniek pre všetky triedy

- Nákup farebných stolov a stoličiek pre deti vo všetkých triedach

***§ 2. ods. 1 m***

**Finančné a hmotné zabezpečenie**

Materská škola je od 1.9.2007 samostatným právnym subjektom. Rozpočet pre materskú školu prideľuje zriaďovateľ: Mesto Čierna nad Tisou z podielových daní mesta.

Dotácia od zriaďovateľa za školský rok činila **155 540,00 €.**

Na neinvestičné výdavky (školné) rodičia prispievajú čiastkou **9,00 €/mesačne**na základe VZN mesta.

V školskom roku 2018/2019 rodičia prispeli na neinvestičné výdavky MŠ sumou **2 898,00 €.**

KŚÚ prispel pre 5 - 6. ročné deti sumou **4 886,00 €.**

V školskom roku 2018/19 MŠ zakúpila detské farebné stoly a farebné stoličky za **3 668,40 €.**

**Záver**

V celom rozsahu predprimárnej výchovno-vzdelávacej činnosti sme kládli dôraz na formovanie postojov detí k zdraviu, zdravotnému štýlu. Edukačné aktivity sme cielene orientovali na oboznamovanie, získavanie, ovládanie, zautomatizovanie vedomostí, zručností a návykov detí. Podporovali sme sebaistotu detí a dodržiavanie základných pravidiel kultúrneho správania. Učiteľky pracovali podľa inovovaného ŠVP a ŠkVP - Cesta za poznaním ale učebné osnovy sme používali zo ŠVP. Z nich potom tvorili týždenné plány s výkonovými štandardmi, premietali ich do každodenných činností, špecifikovali úlohy podľa vekových kategórií. Rozvíjali sme všestranný rozvoj osobnosti detí, predprimárne vzdelanie a výchova sa realizovala v zmysluplnej a cieľavedomej výchovno-vzdelávacej činnosti. Deti mali možnosť sa oboznámiť a následne aj pracovať na interaktívnej tabuli, keďže všetky triedy sú tými tabuľami vybavené. Plnenie cieľov a úloh bolo priebežne kontrolované a overované spätnou väzbou. Rešpektovali sme potreby detí, ich vekové a individuálne osobnosti. 5 - 6. r. deti pod vedením p. učiteľky Mgr. Hokszovej, vytvorili prasiatka zo slaného cesta, postup práce detí ako aj výsledok bol publikovaný v časopise Predškolská výchova. Poďakovanie patrí p. učiteľkám tejto triedy, že takouto cestou zviditeľňujú výsledky našej práce. Dbali sme na pružné usporiadanie činností v dennom poriadku, aby sa deti psychicky a fyzicky neunavili. Mali sme jedno dieťa so zdravotným znevýhodnením, pre ktorých bol vypracovaný individuálny vzdelávací program v spolupráci s odborníkmi z CŠPP Trebišov, druhé dieťa sluchovo postihnuté nenavštevovalo MŠ v druhom polroku vôbec. Popoludňajší krúžok - anglický jazyk bol zrealizovaný lektorom zo ZŠ, výtvarný krúžok tohto roku nebol realizovaný z dôvodu nízkeho počtu prihlásených detí. Celoročná odvedená pedagogicko-výchovná práca kolektívu materskej školy bola cieľavedomá a kvalitná. Pri analýze sa ukázali silné aj slabé stránky, ktoré však pomáhajú pri napredovaní a skvalitnení pedagogického procesu.

Za úspešnú prácu patrí poďakovanie celému kolektívu materskej školy.

Vypracoval: Eleonóra Kovácsová

V Čiernej nad Tisou, 22.8.2019

Správa prerokovaná v pedagogickej rade dňa: 27.8.2019